hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Նախկին դատապարտյալները բուժման փող չունեն. պետությունը հոգսը գցում է հարազատների ուսերին | Forrights.am
Կալանավայրից ազատվելուց հետո նախկին դատապարտյալները գրեթե միշտ ստիպված են լինում իրենց առողջական խնիրներով զբաղվել, քանի որ բերդը այնքան էլ բարեհաջող ազդեցություն չունի մարդու առողջության վրա: Սակայն առողջապահության հաստատությունների կողմից սահմանված գները մեղմ ասած չեն համապատասխանում նախկին դատապարտյալների, կամ նրանց ընտանիքի անդամների գրպանին:
Շատ հաճախ բանտից դուրս գալով, մարդը խուսափում է դիմել բժշկի, իսկ հատու կենտ դիմողները մի քանի հետազոտությունից հետո պարզապես աղքատանում են:
Պետությունը անվճար բուժօգնուն է երաշխավորում միայն այն դեպքում, եթե դատապարտյալը չունի ընտանիք և  միայնակ է բնակվում: Մյուսների համար որևէ արտոնություն չի գործում:
«Ասում են՝ պիտի մենակ ապրես, այսինքն, եթե հարզատներիդ հետ ես ապրում ուրեմն թող հարազատներդ փողերը մուծեն: Իրանց վեջը չի որ ամեն մարդ անհատ է, — ասում է նախկին ցմահ դատապարտյալ Ստեփան Գրիգորյանը, — տղաս իր ընտանիքը, երեխաները ունի, ի՞նչ է ասելու իր երեխաներին՝ սոված մնացեք, ես պապայիս բուժման ծախսե՞րը պիտի հոգամ»:
Այս տարվա ապրիլին 25 տարվա անազատությունից Ստեփան Գրիգորյանը պայմանական վաղաժամկետ ազատ արձակվեց և տուն գնաց դատարանի դահլիճից: Տեսախցիկների առաջ նա ասաց, որ շատ է սպասել ազատությանը և հիմա վախենում է՝ հանկարծ իր հետ մի բան չպատահի:
Դուրս գալով կալանավայրից, Գրիգորյանը սկսեց զբաղվել իր առողջական խնիրներով՝ սրտի, թոքի: Հնարավոր է, շուտով թոքի վիրահատության գնա: Այժմ նա հետազոտություններ է անցնում բուժհաստատությւոններում:  «Սիրտս կորոնարոգրաֆիա արեցին, այսօր էլ նշիկավոր գեղձիս անալիզ տվեցի , դեռ մի քանի հետազոտություներ էլ են նշանակել, այդ ամենից հետո պարզ կլինի, վիրահատելու են թ՞ե ոչ», — կիսվում էր նա մեզ մեզ հետ ընթացքում, երբ հետարքրքվում էինք իր առողջությամբ։
Հետազոտություններն ահռելի գումարներ արժեն:
Սրտի կորոնոգրաֆիայի նվազագույնն արժեքը 160 հազար դրամ է, համակարգչային տոմոգրաֆիան արժե ամենաքիչը 2֊25 հազար դրամ: Սա «Աստղիկ» բժշկական կենտրոնի սահմանած գինն է, իսկ «Իզմիրլյան» ԲԿ-ում գները կրկնապատիկ բարձր են: Նախկին դատապարտյալը չունի և չի ունենա նման գումարներ, անգամ եթե իր և որդու ընտանիքին սովի մատնի և ողջ ընտանեկան բյուջեն ծառայեցնի սեփական առողջական կարիքներին:
Օրերս նա նամակ է գրել վարչապետ Փաշինյանին, որը փոխանցեց նաև մեզ:
«Հարգարժան պր֊ն Վարչապետ, ուզում եմ դիմել Ձեզ ևս մի առաջարկությամբ ,որը խնդիր է և  պահանջում է օրենսդրական փոփոխություններ։ Անձը կալանավայրից ազատվելուց հետո դիմում է իր բնակչության վայրում գտնվող պոլիկլինիկա առողջական խնդիրների հետազոտման համար, սակայն պոլիկլինիկաները անձին ուղարկում են մասնավոր հիվանդանոցներ, կլինիկաներ, հետազոտական լաբորատորիաներ, անալիզներ և ախտորոշումներ  կատարելու համար: Դրանք վճարովի ծառայություներ են, բայց ազատազրկման վայրերից դուրս գալուց հետո մարդիկ որպես կանոն չեն աշխատում: Որտեղի՞ց գումար հայթայթեն, չէ՞ որ վատառողջ են, իրենց առողջությունը կորցրել են բանտում:
Անձը որպես անհատ չի դիտվում, այլ այդ հիվանդ մարդու ծախսերը պետությունը գցում է հարազատների վրա, որոնք բերդում տարիներ շարունակ իրենց հարազատին պահելուց հետո լավ նյութական վիճակում չեն: Եթե անձը գրանցվել է ինչ֊որ հասցեում և այնտեղ կան աշխատող անձինք, ապա նրանք հայտնվում են ահավոր վիճակում։ Թաղապետարանը հարցում է անում, թե  քանի աշխատող կա տվյալ բնակարանում: Եթե աշխատողներ կան, ապա տվյալ անձը չի կարող օգտվել պետպատվերով ստանձնված կարգից։
Պարոն Փաշինյան, հիվանդ մարդու ծախսերը պետությունը պետք է հոգա,  այլ ոչ իր ընտանիքի անդամները», — գրում է Ստեփան Գրիգորյանը, և չի ավելացնում ամենակարևորը՝ որ բանտը պետական հիմնարկ է: Դատապարտյալի առողջությունը կորցնելու հարցում պատասխանատու է պետությունը: Սակայն նախկին դատապարտյալների բուժմանը, անկախ այն հանգամանքից, թե նրանք ունեն հարազատներ, թե ոչ, իր մեղքով կորցրած առողջության վերականգնմանը պետությունը չի մասնակցում:
Նախորդ նյութըՎերաքննիչ դատարանը մերժեց պայմանական վաղաժամկետ ազատել ցմահ դատապարտյալին
Հաջորդ նյութըՍերժ Սարգսյանի մոտ առողջական խնդիրներ կան․ նա չէր ներկայացել դատարան
ՄԻՊ-ը հանդիպել է ԵԽ Խոշտանգումների և անմարդկային կամ արժանապատվությունը նվաստացնող վերաբերմունքի կամ պատժի կանխարգելման եվրոպական կոմիտեի գործադիր քարտուղարի հետ
ՀՀ ԱԳՆ-ն հանդես է եկել հայտարարությամբ.
Գլխավոր դատախազությունը Facebook սոցցանցում գործարկել է պաշտոնական էջ
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Դատավոր Բորիս Բախշյանն արդարացվեց
ՄԻՊ-ը հանդիպել է ԵԽ Խոշտանգումների և անմարդկային կամ արժանապատվությունը նվաստացնող վերաբերմունքի...
Edit with Live CSS
Write CSS OR LESS and hit save. CTRL + SPACE for auto-complete.